b"\n_START_ARTICLE_\nMotte-and-bailey\n_START_PARAGRAPH_\nMotte-and-bailey er en engelsk betegnelse p\xc3\xa5 en primitiv form for borg, som st\xc3\xa5r p\xc3\xa5 en jordh\xc3\xb8j og er beskytte af en palisade. Mange af dem blev bygget i England, Irland og Frankrig i 1000- og 1100-tallet som en enkel og billig beskyttelse mod mindre angreb. Normannerne brugte dem for at holde p\xc3\xa5 de landomr\xc3\xa5der, de okkuperede efter invasionen af England i 1066._NEWLINE_En borg af typen motte-and-bailey kunne enten v\xc3\xa6re lille, bygget hurtigt for at give beskyttelse for en mindre garnison i fjendtlig terr\xc3\xa6n, eller st\xc3\xb8rre med bredere og st\xc3\xb8rre mur. De st\xc3\xb8rre borge blev sikret ved at bygge murene og borgt\xc3\xa5rnet af sten. Som navnet antyder, bestod disse borge af to dele, motte, fransk for jordbunke, og bailey, engelsk for borgg\xc3\xa5rd.\n_START_SECTION_\nKonstruktion\n_START_PARAGRAPH_\nMan fandt en h\xc3\xb8j eller byggede en kunstig af den jord, som blev gravet af en voldgrav. P\xc3\xa5 toppen blev der bygget et borgt\xc3\xa5rn (engelsk keep) af tr\xc3\xa6, og rundt om toppen, var der en palisade af tr\xc3\xa6stolper. Jordh\xc3\xb8jen kunne v\xc3\xa6re d\xc3\xa6kket af ler eller forst\xc3\xa6rket med tr\xc3\xa6planker. Neden for bakken og inden for voldgraven blev der bygget yderligere en palisade. Inden for palisaden l\xc3\xa5 borgg\xc3\xa5rden. Borgt\xc3\xa5rnet tjente for udsigtsposter, for bueskytter og var som sidste udvej som tilflugtssted ved angreb, som br\xc3\xb8d gennem den f\xc3\xb8rste r\xc3\xa6kke palisader._NEWLINE_Borgg\xc3\xa5rden blev normalt brugt af tjenestefolk og h\xc3\xa5ndv\xc3\xa6rkere. En borg kunne have mere end \xc3\xa9n bailey. Undertiden var der en indre og en ydre som ved Warkworth Castle, hvor udvidelse af borgen f\xc3\xb8rte til, at en ny borgg\xc3\xa5rd blev dannet af en ny mur. Alternativt kunne flerfoldige borgg\xc3\xa5rde flankere jordh\xc3\xb8jen. Borgg\xc3\xa5rden var ofte lukket bag yderligere en palisade og omgivet af en vold, alts\xc3\xa5 en ekstra beskyttelse. Den var forbundet til jordh\xc3\xb8jen med en vindebro eller klapbro med adgang til borgg\xc3\xa5rden. Broen kunne blive hejst eller lukket for at give bedre beskyttelse. St\xc3\xb8rre borge havde borgg\xc3\xa5rde, som kunne indeholde en hall, stald til heste og k\xc3\xb8er, et kapel og beboelse for adelen. Det var ofte sm\xc3\xa5 v\xc3\xa6rksteder i borgg\xc3\xa5rden for lokale handelsfolk._NEWLINE_Det er to bevarede eksempler p\xc3\xa5 borge med to motter, det ene er Lewes Castle, og det andet er Lincoln Castle. De fleste af disse enkle borge havde en mur eller palisade af tr\xc3\xa6, noget som kunne bygges af de fleste og ikke n\xc3\xb8dvendigvis af fagl\xc3\xa6rte h\xc3\xa5ndv\xc3\xa6rkere. Materialer fandtes stort set alle steder. Mange af disse mure blev erstattet permanent med stenmure._NEWLINE_Andre steder, hvor der har ligget motte-and-bailey'er, er Barnstaple Castle, Beaudesert Castle, Bramber Castle, Brandon Castle, Brinklow Castle, Bromwich Castle, Ewyas Harold Castle, Eynsford Castle, Hartshill Castle, Knepp Castle, Newnham Castle, Thurnham Castle, Totnes Castle og Trematon Castle.\n_START_SECTION_\nLignende borge\n_START_PARAGRAPH_\nTidligere benyttede man sig af lignende borge. I bronzealderen og jernalderen byggede sm\xc3\xa5samfund fornborge p\xc3\xa5 h\xc3\xb8jdedrag i terr\xc3\xa6net. Angelsaksere i England synes at have bygget fornborge med j\xc3\xa6vne mellemrum mellem bostederne som beskyttelse for flygtninge mod angreb, f\xc3\xb8rst fra walisere og piktere, siden mod norr\xc3\xb8ne vikingangreb._NEWLINE_Snorre fort\xc3\xa6ller i Magnus Barfod saga om flere tilf\xc3\xa6lde, hvor den norske h\xc3\xa6r byggede borge af tr\xc3\xa6p\xc3\xa6le i cirkel med voldgrav om; blandt andet p\xc3\xa5 Isle of Man, hvor Magnus Barfod fik tr\xc3\xa6er fra Galloway i Skotland. Derimod er der ikke beskrivelser af h\xc3\xb8je med borgt\xc3\xa5rn._NEWLINE_Efter den normanniske erobring af England i 1066 skaffede storm\xc3\xa6ndene sig solide magtpositioner med talrige borge over hele England, hvor garnisoner med soldater og riddere kunne sl\xc3\xa5 angreb og opr\xc3\xb8r fra lokalbefolkningen ned. I de f\xc3\xb8rste \xc3\xa5r efter 1066 var hurtighed en kritisk faktor, og sm\xc3\xa5 borge af typen motte-and-bailey var en effektiv m\xc3\xa5de at skaffe sig kontrol p\xc3\xa5. Da den normanniske undertrykkelse blev permanent i anden halvdel af 1000-tallet, begyndte de primitive borge at blive til faste og st\xc3\xa6rke milit\xc3\xa6re stillinger som de stenborge, hvoraf mange st\xc3\xa5r i dag som Warwick Castle i Warwickshire."